Լյուդմիլա Ստարիցկայա-Չեռնյախովսկայա

**Լյուդմիլա Միխայլովնա Ստարիցկայա-Չեռնյախովսկայա** (, ), ուկրաինացի խորհրդային գրող, բանաստեղծուհի, դրամատուրգ, արձակագիր, թարգմանիչ, հուշավիպագիր, հասարակական գործիչ։

## Կենսագրություն
Ծնվել է հայտնի գրող, դրամատուրգ և հասարակական գործիչ Միխայիլ Ստարիցկու և Սոֆյա Վիտալևնա Ստարիցկայայի ընտանիքում, ով կոմպոզիտոր Նիկոլայ Լիսենկոյի քույրն էր։ Օքսանա Ստեշենկոյի և Մարիա Ստարիցկայայի քույրն է, ամուսինը Ալեքսանդր Գրիգորիևիչ Չեռնյախովսկին է, բանաստեղծուհի Վերոնիկա Չեռնյախովսկայայի մայրն է։

Իր մանկության տարիների մասին բանաստեղծուհին հիշում է․

Սովորել է Կիևի Վերա Վաշչենկո-Զախարչենկոյի մասնավոր գիմնազիայում։ Գիմնազիայի աշակերտները հրատարակում էին ձեռագիր ամսագիր, որի համար Լյուդմիլա Ստարիցկայան գրել է «Ուկրաինայի համար» պատմվածքը և երգիծական բանաստեղծություններ։

1888-1893 թվականներին ակտիվորեն մասնակցել է «Պլեյադա» գրական խմբակի աշխատանքներին։ Հաճախել է նաև Կիևի «Ուկրաինական ակումբ»։

Առաջին համաշխարհային պատերազմի տարիներին ակտիվորեն մասնակցել է ուկրաինացի փախստականներին օգնության Կիևի կոմիտեի աշխատանքներին, ինչպես նաև աշխատել է գթության քույր վիրավորների հիվանդանոցում։ Այցելել է վտարանդիության մեջ գտնվող Միխայիլ Գրուշևսկուն։ 1917 թվականի ապրիլին Ստարիցկայան ընտրվել է Ուկրաինայի կենտրոնական ռադայի անդամ։

1917 թվականի մայիսին մասնակցել է «Ուկրաինական ազգային թատրոն» ընկերության (կոմիտեի) ստեղծմանը և դարձել նրա նախագահության անդամ։ 1918 թվականին ղեկավարել է Արվեստի և ազգային մշակույթի գլխավոր վարչության (ԱԱՄԳՎ) թատերական բաժնի կինեմատոգրաֆիական բաժանմունքը։

Որպես ՈՒԺՀ կրթության նախարարության ներկայացուցիչ՝ 1918 թվականի հոկտեմբերի 22-ին ելույթ է ունեցել Կամենեց-Պոդոլսկի պետական ​​ուկրաինական համալսարանի բացմանը։ 1919 թվականին դարձել է Կամենեց-Պոդոլսկի ուկրաինացի կանանց ազգային խորհրդի համահիմնադիր և փոխնախագահ։

1920-ականներին աշխատել է Գիտությունների համաուկրաինական ակադեմիայում։ 1921 թվականի հոկտեմբերին մասնակցել է Համաուկրաինական առաջին եկեղեցական խորհրդին, որը հաստատել է Ուկրաինայի ինքնավար ուղղափառ եկեղեցու ինքնավարությունը։

1930 թվականի հունվարի 14-ին բանաստեղծուհին ձերբակալվել է՝ մեղադրվելով  այսպես կոչված «Ուկրաինայի ազատագրական միության» («Ուկրաինայի ազատագրական միություն» (ՈՒԱՄ)) անդամակցության մեջ։ Հարցաքննությունները տեղի են ունեցել Խարկովի Խոլոդնայա Գորա բանտում։
Ահա մի քանի հատված Ստարիցկայա-Չերնյախովսկայայի ձեռագիր ցուցմունքից՝ թվագրված 1930 թվականի հունվարի 27-ով․

Ուկրաինական ԽՍՀ Գերագույն դատարանի հատուկ կազմի 1930 թվականի ապրիլի 19-ի դատավճռով Ստարիցկայա-Չերնյախովսկայային մեղադրել են այն բանում, որ նա

մինի

Բանաստեղծուհին դատապարտվել է 5 տարվա ազատազրկման՝ 3 տարով զրկվելով իրավունքներից։ 1930 թվականի հունիսի 4-ին Ստարիցկայա-Չերնյախովսկայան ազատ է արձակվել կալանքից և նրա պատիժը փոխարինվել է պայմանականով։

Ազատվելուց հետո նրան արտաքսել են Ստալինո քաղաք (այժմ՝ Դոնեցկ), որտեղ զբաղվել է թարգմանչական գործունեությամբ։

1936-1941 թվականներին ապրել է Կիևում։

1941 թվականի հուլիսի 20-ին, երբ Կիևի մերձակայքում մարտեր են ընթացել գերմանացիների հետ, ՆԳԺԿ-ի աշխատակիցները խուզարկել են նրա բնակարանը,  առգրավել նրա անձնագիրը և նամակագրության թղթապանակը։ Ստարիցկայա-Չերնյախովսկայային քրոջ՝ Օքսանա Միխայլովնա Ստեշենկոյի հետ տարել են Խարկով։ Այստեղ նրան մեղադրել են հակախորհրդային գործունեության մեջ և աքսորել Ղազախստան։ Սակայն 73-ամյա բանաստեղծուհին ճանապարհին մահացել է։ Նրա մահվան ստույգ ամսաթիվը և թաղման վայրը հայտնի չեն։

1989 թվականի օգոստոսին Լյուդմիլա Միխայլովնան «ՍՎՈՒ ցուցադրական դատավարության» մյուս մասնակիցների հետ Խարկովում հետմահու ռեաբիլիտացիայի է ենթարկվել ՈւԽՍՀ Գերագույն դատարանի պլենումի կողմից։

## Ծանոթագրություններ

## Արտաքին հղումներ
* Կենսագրություն

Կատեգորիա:Ուկրաինացի արձակագիրներ
Կատեգորիա:Ուկրաինացի բանաստեղծուհիներ
Կատեգորիա:Ուկրաինացի դրամատուրգներ
Կատեգորիա:Ուկրաինացի թարգմանիչներ
Կատեգորիա:Ուկրաինացի կին գրողներ
Կատեգորիա:Ուկրաինացի հասարակական գործիչներ
Կատեգորիա:Ֆեմինիստ գրողներ